Milí rodičia,

naša základná škola v spolupráci s Obcou Šenkvice poskytuje pre naše školopovinné deti službu -školský autobus. Táto služba je bezplatná a bola vytvorená, aby sa odľahčila doprava pri základnej škole a aby sa deti zo vzdialenejších častí našej obce dostali bez problémov do školy.

Pravidlá správania v školskom autobuse:

* ak nastupujú deti v prvej časti cesty školského autobusu, prosím, naveďte ich, aby šli do zadnej časti autobusu,
* ak v zadnej časti autobusu nie je voľné miesto na sedenie, sadne si dieťa na prvé voľné miesto,
* pri sedení v autobuse majú deti školskú tašku na kolenách alebo pod nohami (školskú tašku si nepokladajú na susedné sedadlo),
* pri sedení sa nehrajú s opierkou na ruky a prípadným príslušenstvom autobusu,
* ak v autobuse nie sú voľné miesta na sedenie, tak v autobuse stoja deti tak, že sa držia rúčky na sedadlách,
* počas jazdy nevstávajú deti zo sedadiel,
* deti počas jazdy autobusom nepobehujú po autobuse,
* pri vystupovaní z autobusu sa deti netlačia, ale vystupujú po jednom a pomaly,
* deti počas jazdy autobusom nejedia,
* pri vystupovaní si vždy skontrolujú či majú tašku a ostatné veci 😊,
* zabudnuté veci z autobusu budú odovzdané do školy, kde si ich deti môžu vyzdvihnúť,
* prosíme Vás, aby malo každé dieťa po ruke mikroténové vrecko pre nepredvídané žalúdočné ťažkosti.

Chceme Vás uistiť, že deti vždy stíhajú príchod do školy včas – cca.15min. pred zvonením. Preto deťom vysvetlite, že nemusia už od kostola stáť a pripravovať sa na vystupovanie. Všetko stíhajú v časovom limite.

Veríme, že ak budeme všetci dodržiavať tieto pravidlá, budú cesty školským autobusom zábavné a bezpečné.

Ďakujeme za spoluprácu.

Vedenie školy